দেশীর রাজনীতিতে মোদী-বিরোধী মুখ হিসাবে মমতাকে তুলে ধরার পাশাপাশি রাজ্যের ৪২টি লোকসভা আসনেই জয় নিশ্চিত করতেও ওই ব্রিগেড থেকেই প্রচার শুরু করবে তৃণমূল। দলের এক নেতা বলেন, “দু’টি কারণে ওই সভা গুরুত্বপূর্ণ হয়ে উঠতে চলেছে। এই সভা থেকে আমাদের নেত্রী যেমন সর্বভারতীয় ক্ষেত্রে বিরোধী ঐক্য গড়ে তোলার বার্তা দেবেন, তেমনই এ রাজ্যের ৪২টি সংসদীয় আসন দখল করে কেন্দ্রীয় রাজনীতির রাশ তৃণমূলের নিয়ন্ত্রণে নিয়ে আসার শপথকে আরও দৃঢ় করবেন ওই সভা থেকেই”।